CELEX: C2006/074/37
Language: hu
Date: 2006-03-25 00:00:00
Title: T-369/03. sz. ügy: Az Elsőfokú Bíróság  2005. december 14-i  végzése – Arizona Chemical és társai kontra Bizottság ( 67/548/EGK irányelv – A gyanta veszélyes anyagkénti osztályozása megszüntetésének megtagadása – Megsemmisítés iránti kereset – Nem megtámadható jogi aktus – Kártérítési kereset – Elévülés – Jogellenességi kifogás – Elfogadhatatlanság )

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/18
            
         Az Elsőfokú Bíróság 2005. december 14-i végzése – Arizona Chemical és társai kontra Bizottság
   (T-369/03. sz. ügy) (1)
   
   („67/548/EGK irányelv - A gyanta veszélyes anyagkénti osztályozása megszüntetésének megtagadása - Megsemmisítés iránti kereset - Nem megtámadható jogi aktus - Kártérítési kereset - Elévülés - Jogellenességi kifogás - Elfogadhatatlanság”)
   (2006/C 74/37)
   Az eljárás nyelve: angol
   Felek
   
      Felperesek: Arizona Chemical BV (Huizen, Hollandia), Eastman Belgium BVBA (Kallo, Belgium), Resinall Europe BVBA (Bruges, Belgium) és Cray Valley Iberica, SA (Madrid, Spanyolország) (képviselők: C. Mereu és K. Van Maldegem ügyvédek)
   
      Alperes: az Európai Közösségek Bizottsága (képviselők: X. Lewis és F. Simonetti meghatalmazottak)
   
      Az alperest támogató beavatkozó: Finn Köztársaság (képviselők: T. Pynnä és A. Guimaraes-Purokoski meghatalmazottak)
   Az ügy tárgya
   Egyrészt a Bizottság jogi aktusának megsemmisítése iránti kérelem, amely jogi aktussal elutasította a felpereseknek a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv (HL 1967. 196., 1. o.; magyar nyelvű különkiadás 13. fejezet, 1. kötet, 27. o.) I. mellékletében szereplő, túlérzékenységet kiváltó anyagok listájáról a gyanta nevű anyag törlése iránti kérelmét, másrészt az elszenvedett kár megtérítése iránti kérelem
   A végzés rendelkező része
   
               1)
            
            
               Az Elsőfokú Bíróság a keresetet, mint elfogadhatatlant elutasítja.
            
         
               2)
            
            
               A felperesek maguk viseli saját költségeiket, valamint az alperes részéről felmerült költségeket.
            
         
               3)
            
            
               A beavatkozó maga viseli saját költségeit.
            
         
      (1)  HL C 7., 2004.1.10.